СОФИЙСКИ УНИВЕРСИТЕТ “Св. КЛИМЕНТ ОХРИДСКИ”

ФАКУЛТЕТ ПО ПЕДАГОГИКА

***ПРЕВЕНЦИЯ НА ДЕВИАНТНОТО ПОВЕДЕНИЕ***

Курсът представя основни насоки по превенция на девиантното поведение на децата. Базисните знания и умения, придобивани в него, са за: разпознаване на отрицателно отклоняващото се социално поведение и неговите форми; общите тенденции и актуалното състояние у нас; причините, условията и факторите, които провокират и коригират девиантно развитие, както и корелациите между тях в процеса на това развитие; форми, методи и подходи за превенция на девиантно поведение. Съдържанието на по-частни теми се адаптира съобразно професионалния профил и потребности на участниците.

**Цели** на програмата – в хода на обучението курсистите ще се запознаят със:

* същност и особености на девиантното поведение, видове девиантни прояви, тенденции в развитието на явлението;
* същност и равнища на превенция;
* система за превантивна и корекционно-възпитателна дейност и нейната нормативна регламентация;
* причини, условия и фактори, които провокират и коригират девиантно поведение;
* форми, методи и подходи за диагностика и корекция на девиантно поведение;
* специфична роля на различните фактори за формирането, развитието и коригирането на девиантно поведение у децата – семейство, училище, масмедии, приятелски групи, извънучилищни и специализирани институции;
* взаимодействие в процеса на превенция, между факторите на институционално и извънинституционално равнище;
* модели и програми за превенция на девиантно поведение;
* концептуални знания при разрешаване на казуси, свързани с девиантно поведение на децата;
* проблеми в работата и условия за нейната ефективност.

**Форма на завършване:** анализ, презентация и дискусионно обсъждане на програма за превенция на девиантно поведение

**Продължителност**: 20 часа, разпределени в 3 дни или 30 часа/5 дни – в зависимост от заявката

**Квалификационен документ**: На успешно завършилите курсисти се издава **удостоверение от СУ „Св. Климент Охридски“**.

*Ръководител: доц. д-р Тони Манасиева*